En ulykke på Nordjyske Motorvej E45 nær Svenstrup skabte mandag morgen kø i nordgående retning mod Aalborg. Det fortæller indsatsleder ved Nordjyllands Beredskab Jakob Schmidt. - Der er sket to uheld lige efter hinanden. Ulykkerne er forårsaget efter, at der har været lidt morgenregn, og så er bilisterne kommet til at køre for stærkt og for tæt på hinanden. Der er lidt materiel skade, og en kvinde er kørt på hospitalet for tjek af nakkeskader, siger Jakob Schmidt. Vagtchefen hos Nordjyllands Politi oplyser mandag formiddagt, at der i alt var otte biler impliceret. Uheldene fandt sted mellem afkørsel 30 Støvring N og 29 Svenstrup, og der er klokken 08.04 igen åbnet op på motorvejen. Klokken 10.27 glider trafikken igen frit, fortæller vagtchefen.

Referat:
En ulykke på E45 nær Svenstrup skabte mandag morgen lang kø i nordgående retning mod Aalborg.